Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18377

b) több mint 5 centiméter vastagságú új burkolat esetén nem több, mint 0.5 %. 10.3.2 Ajánlás — Az újraburkolást a futópálya egyik végétől a másik végéig olyan haladási irányba végezzék, amely egybeesik legtöbb légijármű típus üzemeltetésének általános irányával. 10.3.3 Ajánlás — Az egyes munka-időszakok alatt az újraburkolást minden egyes alkalommal a futópálya teljes szélességében végezzék el. 10.3.4 Mielőtt az újraburkolt futópályát ideiglenes jelleggel átadnák a forgalomnak, azon az 5.2.3 szakasz előírásainak megfelelően helyezzék el a futópálya középvonal jelzéseket. Ezen kívül bármely ideiglenes áthelyezett futópálya küszöböt 3.6 méter szélességű keresztirányú sávokkal jelöljenek meg. 10.4 Látás utáni segédeszközök Megjegyzés: Ezek az előírások a karbantartási teljesítmény szint célkitűzéseket jelzik, nem kívánják meghatározni a fényrendszer üzemi meghibásodás jellemzőit. 10.4.1 A fény-egység üzemképtelennek tekintendő, ha a fő fénysugár átlagos fényereje a 2. Függelék meghatározott értékének 50 százalékánál kevesebb. Azoknál a fény-egységeknél, amelyeknél a fő fénysugár tervezett átlagos fényereje a 2. Függelékben meghatározott értéknél magasabb, az 50 százalék erre a tervezett értékre vonatkozik. 10.4.2 Az alkalmazott fény rendszer és a jelző rendszer megbízhatóságának fenntartása érdekében rendszeres megelőző karbantartást kell végezni. Megjegyzés: A látás utáni segédeszközök megelőző karbantartásával kapcsolatos útmutató a Repülőtér Szolgálati Kézikönyv 9. részében található. 10.4.3 Ajánlás — A II. vagy III. kategóriás precíziós megközelítésű futópálya esetében alkalmazott tervszerű megelőző karbantartás legalább a következő ellenőrzésekre terjedjen ki:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes